**Ժան Բատիստ Ռենո** (ֆր.՝ Jean-Baptiste Regnault, հոկտեմբերի 9, 1754(1754-10-09), Փարիզ - նոյեմբերի 12, 1829(1829-11-12)[…], Փարիզ), ֆրանսիացի նկարիչ, նեոդասականության ներկայացուցիչ։

Պատմություն
-----------

Ժան Բատիստ Ռենոն տասը տարեկան հասակում հոր հետ մեկնել է Ամերիկա, որտեղ չորս տարի որպես յունգա ծառայել է առևտրական նավի վրա, ինչը նրան հնարավորություն է ընձեռել լինել ամերիկյան և աֆրիկյան տարբեր բնակավայրերում։ Հոր մահից հետո վերադարձել է Փարիզ, դարձել է Ժան Բարդենի աշակերտը, ուղեկցել է նրան իտալական ուղևորության ժամանակ։ 1775 թվականին «Եսթերը դիմակազերծում է Ամանին Արտաքսերքսեսի առաջ» նկարի համար Ռենոն ստացել է հռոմեական երկրորդ կարգի մրցանակ, իսկ հաջորդ տարի արժանացել է Հռոմեական մրցանակի «Ալեքսանդր և Դիոգենես» նկարի համար («Ալեքսանդր Մակեդոնացու այցը Դիոգենեսին»)։ Այնուհետև եղել է Հռոմում, որտեղ վրձնել է համընդհանուր ուշադրության արժանացած «*Տիրոջ մկրտությունը*» նկարը։ Փարիզ վերադառնալուց հետո 1782 թվականին «Պարսևսն ազատում է Անդրոմեդային» նկարի ցուցադրությունից հետո ճանաչվում է ակադեմիայի անդամ, իսկ 1783 թվականին «Աքիլլեսի դաստիարակությունը» (Լուվր) նկարի ցուցադրությունից հետո արժանացել է ակեդիմիկոսի կոչման։ 1790-ական թվականներին ակտիվ աջակցություն է ցուցաբերել հեղափոխական շարժմանը, ստեղծել է «Մահ կամ ազատություն» կտավը, որն այլաբանորեն ներկայացնում է Հանրապետության օգտին ընտրություն կատարելու անհրաժեշտությունը։ Հեղինակել է պատմական և անտիկ շրջանին վերաբերող թեմաներով բազմաթիվ կտավներ։

1795 թվականին դարձել է ֆրանսիական ինստիտուտի անդամ, Նապոլեոն I-ի օրոք ստացել է բարոնի տիտղոս և մինչև իր կյանքի վերջը ղեկավարել է թագավորական քանդակագործության և գեղարվեստի ուսումնարանները։

Ճանաչում
--------

Ռենոն եղել է ճանաչված գեղարվեստական մանկավարժ, առաջնորդել է երիտասարդ գեղանկարիչներին, ովքեր մրցակցում էին Դավիդի դպրոցի հետ։ Ռենոյի աշակերտներից են Դանիել Օպենհեյմը, Ժան Ռոենը, Լուի Ֆիլիպ Կրեպենը, Պիեռ Նարսիս Գերենը, Ժան Պիեռ Գրանժերը, Լուի Լաֆիտը, Մերի Ժոզեֆ Բլոնդելը և այլոք։

Նկարիչը առաջին անգամ ամուսնացել է Սոֆի Մեյերի հետ, երկրորդ անգամ՝ Սոֆի Բոկուրի հետ, ունեցել է երեք որդի։

Նկարիչ Ռենոյի անունով է կոչվել Փարիզի փողոցներից մեկը։

Ստեղծագործություն
-----------------

Այս արվեստագետի սստեղծագործությունները, որոնց սյուժեները հիմնականում դիցաբանական են, տարբերվում են կերպարների առանձնահատուկ ներկայացմամբ։ Նա ստեղծել է նաև ժամանակակիցնրի դիմանկարներ, ստեղծագործել արդիական թեմաներով, ինչպիսիք են «Գեներալ Դեզեի մահը» և «Ֆրանսիայի սենատն ընդունում է ավստրիական արշավի ժամանակ բռնագրավված շքանշանները» (տես պատկերասրահը)։

Պատկերասրահ
-----------

* Քարիտներ, ԼուվրՔարիտներ, Լուվր
* Մահ կամ ազատություն, Համբուրգի պատկերասրահՄահ կամ ազատություն, Համբուրգի պատկերասրահ
* Պարիսի դատավարությունը, Շտուտգարտի պետական պատկերասրահ, ԳերմանիաՊարիսի դատավարությունը, Շտուտգարտի պետական պատկերասրահ, Գերմանիա
* Կլեոպատրայի մահը (1796-1799), Կունսպալաստի թանգարան, Դյուսելդորֆ, ԳերմանիաԿլեոպատրայի մահը (1796-1799), Կունսպալաստի թանգարան, Դյուսելդորֆ, Գերմանիա
* Աքիլլեսի դասը, ԼուվրԱքիլլեսի դասը, Լուվր
* 1806 թվականի հունվարի 1, Ֆրանսիայի սենատն ընդունում է ավստրիական արշավանքի ժամանակ բռնագրավված շքանշանները, Վերսալ1806 թվականի հունվարի 1, Ֆրանսիայի սենատն ընդունում է ավստրիական արշավանքի ժամանակ բռնագրավված շքանշանները, Վերսալ
* Գեներալ Դեզեի վախճանը Մերենգոյի ճակատամարտի ժամանակ, ՎերսալԳեներալ Դեզեի վախճանը Մերենգոյի ճակատամարտի ժամանակ, Վերսալ
* Կորայի գեղանկարչության սկզբնավորումը, հունական դիցաբանության կերպարը քարի վրա պատկերում է իր սիրելիի ուրվապատկերը, ՎերսալԿորայի գեղանկարչության սկզբնավորումը, հունական դիցաբանության կերպարը քարի վրա պատկերում է իր սիրելիի ուրվապատկերը, Վերսալ
* Մարմնավոր մարդ, բարոյական մարդ, ինտելեկտուալ մարդ Կերպարվեստի թանգարան, ԲրեստՄարմնավոր մարդ, բարոյական մարդ, ինտելեկտուալ մարդ Կերպարվեստի թանգարան, Բրեստ
* Նկարչի որդու՝ բարոն Ժան Բատիստ Ռենոյի դիմանկարը, Շոտլանդիայի ազգային պատկերասրահՆկարչի որդու՝ բարոն Ժան Բատիստ Ռենոյի դիմանկարը, Շոտլանդիայի ազգային պատկերասրահ
* Անդրոմեդայի վերադարձըԱնդրոմեդայի վերադարձը
* Սոկրատեսը հեռացնում է Ալքիբիադեսին հաճույքներից(1791, Լուվր)Սոկրատեսը հեռացնում է Ալքիբիադեսին հաճույքներից  
(1791, Լուվր)
* Պիգմալիոնը խնդրում է Վեներային կենդանություն տալ իր ստեղծած քանդակինՊիգմալիոնը խնդրում է Վեներային կենդանություն տալ իր ստեղծած քանդակին
* Ժերոմ Բոնապարտի և արքայադուստր Եկատերինայի պսակադրությունը (Վերսալ)Ժերոմ Բոնապարտի և արքայադուստր Եկատերինայի պսակադրությունը (Վերսալ)

Գրականություն
-------------

* Сомов А. И. (1890–1907)։ «Реньо, Жан-Батист»։ *Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)*։ Սանկտ Պետերբուրգ

Ծանոթագրություններ
------------------

1. 1 2 3 4 5  Base Léonore (ֆր.) — ministère de la Culture.
2. 1 2  RKDartists (նիդերլ.)
3. 1 2  Benezit Dictionary of Artists — OUP, 2006. — ISBN 978-0-19-977378-7
4. ↑  *Moiroux J.* Le cimetière du Père-Lachaise (ֆր.) — Paris: 1908. — P. 293.
5. ↑  Շվեդիայի Ազգային թանգարանի նկարիչների ցանկ — 2016.
6. ↑
7. ↑
8. ↑